X'inhi l-AMR u kif jistgħu r-regoli l-ġodda dwar il-mediċini veterinarji jikkontribwixxu għall-ġlieda kontriha. Fit-13 ta' Ġunju 2018, l-ambaxxaturi għall-UE mlaqqgħin fil-Kumitat tar-Rappreżentanti Permanenti ( ikkonfermaw qbil milħuq fil-5 ta' Ġunju bejn il-Presidenza Bulgara tal-Kunsill u r-rappreżentanti tal-Parlament Ewropew dwar regolament dwar il- mediċini veterinarji Il-qbil iwitti t-triq għal sistema ġdida ta' regoli li ser ittejjeb id- disponibbiltà ta' dawn il- mediċini , isaħħaħ il-kompetittività u l-innovazzjoni fis-settur farmaċewtiku veterinarju u tikkontribwixxi għall- ġlieda kontra r-reżistenza għall-antimikrobiċi (AMR) - il-kapaċità tal-batterji li jxejnu l-effikaċja tal-antibijotiċi użati għat-trattament ta' infezzjonijiet. Illum huwa jum sabiħ kemm għas-saħħa pubblika kif ukoll għal dik tal-annimali. Regoli intelliġenti ġodda tal-UE ser jagħtuna għodod b'saħħithom għall-prevenzjoni tal-abbuż mill-antibijotiċi u għal-limitazzjoni tar-riskju li tiġi żviluppata reżistenza għall-antimikrobiċi. Fl-istess ħin ser jistimolaw l-innovazzjoni u ser iwasslu għal disponibbiltà akbar ta' mediċini veterinarji u aċċess aktar faċli għalihom għall-veterinarji, il-bdiewa u s-sidien tal-annimali domestiċi li jkunu tassew jeħtieġu mediċini għat-trattament u l-prevenzjoni tal-mard tal-annimali. Rumen Porodzanov, ministru għall-agrikoltura, l-ikel u l-forestrija tar-Repubblika tal-Bulgarija u president tal-Kunsill Il-qafas legali attwali għall-awtorizzazzjoni tal-kummerċjalizzazzjoni, id-distribuzzjoni u l-użu ta' mediċini veterinarji huwa stipulat fid-direttiva 2001/82/KE u fir-regolament 726/2004. Tul iż-żmien l-operaturi ssottolinjaw l-limitazzjonijiet ta' dawn ir-regoli, speċjalment rigward id- disponibbiltà tal-mediċini għal swieq limitati (eż. għan-naħal) u n- nuqqas ta' innovazzjoni minħabba l- piż amministrattiv tqil marbut mal-proċedura ta' awtorizzazzjoni. Fl-istess ħin żdiedet is-sensibilizzazzjoni dwar ir-riskji assoċjati mar- reżistenza għall-antimikrobiċi u żdiedu wkoll l-isforzi biex din tiġi miġġielda. Id-deċiżjoni dwar qafas ġdid waslet wara erba' snin ta' ħidma teknika intensa mwettqa mit-tliet istituzzjonijiet tal-UE biex jiżguraw li r-regoli l-ġodda jissodisfaw il-bżonnijiet tas-suq, u li jkunu legalment sodi. Uħud mill-elementi prinċipali tagħhom huma: Is-simplifikazzjoni l-innovazzjoni : ir-regolament il-ġdid jiċċara u jissimplifika l-proċeduri li permezz tagħhom tista' tingħata awtorizzazzjoni għall-kummerċjalizzazzjoni għal mediċini ġodda, b'hekk jitnaqqas il-piż amministrattiv għall-kumpanniji, speċjalment il-kumpanniji żgħar. Huwa jżid ukoll il-protezzjoni għall-awtorizzazzjoni inizjali għall-kummerċjalizzazzjoni għal swieq limitati (inkluż speċijiet minuri) , sabiex jiġu inċentivati r-riċerka u l-innovazzjoni u tiżdied id-disponibbiltà ta' mediċini effikaċi fis-suq. : ir-regoli l-ġodda jinkwadraw aħjar l-użu ta' antimikrobiċi fl-annimali billi jillimitaw l-użu tal-antibijotiċi għall-annimali li għadhom mhumiex morda iżda li jirriskjaw li jimirdu, kemm fil-każ : l-amministrazzjoni eċċezzjonali ta' antibijotiċi lil annimal wieħed biss, fejn ir-riskju ta' marda jkun għoli ħafna u meta l-konsegwenzi tagħha x'aktarx ikunu severi - eż. wara operazzjoni kirurġika; u : l-amministrazzjoni ta' antibijotiċi lil grupp ta' annimali - eż. merħliet - fejn ir-riskju ta' infezzjoni jew ta' mard batteriku jkun għoli u ma jkunx hemm alternattivi adegwati oħra disponibbli. Barra minn hekk ir-regoli l-ġodda ser jipprevedu li ċerti antimikrobiċi kruċjali jiġu riservati għat-trattament ta' ċerti infezzjonijiet fil-bniedem sabiex tiġi ppreservata l-effikaċja tagħhom. Importazzjonijiet : ir-regolament il-ġdid itejjeb il-protezzjoni tal-konsumaturi Ewropej mir-riskju tat-tixrid tal-AMR permezz tal-importazzjonijiet ta' prodotti li joriġinaw mill-annimali. Huwa joħloq ukoll kondizzjonijiet ekwi bejn l-UE u operaturi ta' pajjiżi terzi peress li dawn tal-aħħar ser ikollhom jirrispettaw il- projbizzjoni tal-antibijotiċi biex jiġi stimulat l-iżvilupp , kif ukoll ir-restrizzjoni fuq l-antimikrobiċi riservati għall- użu fil-bniedem Il-farmakoviġilanza l-kontrolli jissaħħaħ il-proċess biex l-effetti negattivi tal-mediċini veterinarji jiġu identifikati u prevenuti u ser jiġu infurzati kontrolli uniformi fl-UE kollha Il-passi li jmiss Issa li l-qbil ġie kkonfermat mill-ambaxxaturi għall-UE f'isem il-Kunsill, ir-regolament ser jiġi ppreżentat lill-Parlament Ewropew għal vot fl-ewwel qari, u sussegwentement jerġa' lura fil-Kunsill għall-adozzjoni. Ir-regoli l-ġodda ser japplikaw sa mhux aktar tard mill-2022. Approċċ ġenerali tal-Kunsill dwar il-prodotti mediċinali veterinarji